Xi ġmiel dan l-album b'erba' kanzunetti ta' Michael Azzopardi. Kemm għandu lirika delikata, poetika, mhux pretenzjuża, ħafna drabi intima. Il-kliem u l-vuċi ta' Michael joqogħdu perfett mal-mużika ta' Jimmy Bartolo u John Bartolo, u l-vuċi ta' Cheryl Camilleri. Hemm ċerta maġija intelliġenti fil-proġett kollu. L-aħjar tisimgħu fis-skiet. Idealment ma tismax it-traffiku għaddej, jew musmar joftoq il-blat. Itik li tisimgħu u terġa' tisimgħu u tfittex il-kisriet li ma rnexxilekx tisma' qabel għax kont medhi tisma' affarijiet oħra.Grazzi ta' dan ix-xogħol li jmiss il-qalb mingħajr ma jċedi għal emozzjonijiet irħas. https://michaelazzopardi.bandcamp.com/album/pistola?fbclid=IwAR3a6J9k8SttuFzZzLrbon8myN8W99tqd5qnVQdO_KIVfOsIVUcyhGaq-gw